b'\n_START_ARTICLE_\nPoten\xc4\x8dna vrsta\n_START_SECTION_\nUporaba poten\xc4\x8dnih vrst\n_START_PARAGRAPH_\nPoten\xc4\x8dne vrste se uporabljajo prvenstveno v analizi, pa tudi v kombinatoriki kot rodovne funkcije in elektrotehniki kot Z-transformacije. Tudi na splo\xc5\xa1no znani deseti\xc5\xa1ki zapis celih \xc5\xa1tevil se lahko gleda kot na poten\xc4\x8dno vrsto, kjer je argument x dolo\xc4\x8den kot 10. V teoriji \xc5\xa1tevil je pojem p-adi\xc4\x8dnih \xc5\xa1tevil v tesni zvezi s poten\xc4\x8dnimi vrstami.'